Збіраючы матэрыял пра вёску Рабекі (быў надрукаваны ў №69 “Пастаўскага краю” за 29 жніўня гэтага года), я сустракалася з яе жыхарамі, распытвала ў іх пра сённяшняе і мінулае жыццё-быццё. Людзі ахвотна ўспаміналі, прапаноўвалі пагартаць сямейныя альбомы. У асноўным яны вельмі даўнія. Але менавіта ў гэтым і ёсць іх каштоўнасць, бо захоўваецца памяць пра гісторыю Рабек і іх жыхароў. Некаторыя з фотаздымкаў былі апублікаваны разам са згаданым вышэй матэрыялам. У маім архіве заставаліся вось гэтыя, і сёння прапаную іх увазе чытачоў. Хочацца, каб адлюстраваныя на іх людзі не былі забытыя.